wickkiey/tamil-wikipedia-chunked huggingface dataset:
# சகா (2019 திரைப்படம்)

## நடிகர்கள்

- சத்யா - சரண்
- சிவா - கிஷோர்
- ஆரோஹி - அய்ரா
- ஜாக்கி - ஶ்ரீ ராம்
- கதிர் - பாண்டி
- கங்கா - பிருத்வி ராஜன்
- சிறை வார்டன் ராஜேந்திரன் - தென்னவன்
- சிறைச்சாலை வார்டன் - சாய் தீனா
- ஜாக்கியின் சகோதரி ஜெனி - காயத்ரி கிருஷ்ணா
- அன்புமணி ஐ.பி.எஸ் - ரவி வெங்கட்ராமன்
# சகா (2019 திரைப்படம்)

## தயாரிப்பு

சகா செல்லி சினிமாஸ் தயாரித்த முதல் திரைப்படம் ஆகும். இத் திரைப்படத்தின் முன் தயாரிப்பு ஜனவரி 2015 இல் தொடங்கியது. சென்னையில் உள்ள ஈவிபி திரைப்பட நகரத்தில் முதன்மை புகைப்படம் எடுத்தல் நடைப்பெற்றது. படத்தின் சிறைச்சாலைகள் செல்லி சினிமாஸால் கட்டப்பட்டு அமைக்கப்பட்டன. படப்பிடிப்பு தமிழ்நாடு, பாண்டிச்சேரி<nowiki/>யின் கடலோரப் பகுதிகள், கர்நாடகா மற்றும் ஆந்திரா ஆகிய இடங்களில் நடந்தது.
# சகா (2019 திரைப்படம்)

## இசை

2015 ஆம் ஆண்டின் தொடக்கத்தில் சபீர் திரைப்படத்திற்கு ஒப்பந்தமானார். இந்த திரைப்படத்தில் ஏழு பாடல்கள் உள்ளன. இந்த இசைத்தொகுப்பில் மலேசிய மற்றும் சர்வதேச தமிழ் ராப் முன்னோடி டாக்டர் பர்ன், தென்கிழக்கு ஆசிய உலோக இசைக்குழு ருத்ரா, பாடகியும் நடிகையுமான ஆண்ட்ரியா ஜெரெமையா பின்னணிப் பாடகர் நரேஷ் ஐயர், மற்றும் பாடகர் அல்போன்ஸ் ஆகியோர் இடம்பெற்றுள்ளனர்.  
மேலும் சிங்கப்பூர், மலேசியா, ஹங்கேரி, இந்தியா ஆகிய நான்கு நாடுகளில் ஒலிப்பதிவு நடைப்பெற்றது. "செவுலு கிழியும்" என்ற பாடல் 9 மே 2016 அன்று வெளியிடப்பட்டது. "யாயும்" என்ற பாடலின் முதற் சில வரிகள் தமிழ் இலக்கிய படைப்பான குறுந்தொகை<nowiki/>யில் இருந்து எடுக்கப்பட்டது. இந்த பாடல் யூடியூபில் மில்லியன் கணக்கான பார்வைகளைப் பெற்றது.
# பெருவயிறு மலை

**பெருவயிறு மலை** (**Göbekli Tepe**, , கோபெக்கிலி தெப்பே என்றால் துருக்கி மொழியில் பெருவயிறு மலை என்று பொருள்) என்பது துருக்கியின் தென்கிழக்கு அனதோலியா பிரதேசத்தில் உள்ள ஒரு கற்காலத் தொல்பொருள் தளமாகும். இத்தளம், மட்பாண்டத்திற்கு முந்தைய புதிய கற்காலத்தில், அதாவது கி.மு. 10,000 முதல் கி.மு. 8,000 வரை, அப்பகுதி மக்களின் சமூக, சமயச் சடங்குகளுக்கான இடமாக விளங்கியது. சான்லியூர்பா மாகாணத்தில் உள்ள ஓரென்சிக் நகரத்திற்கு வடகிழக்கே 12 கி.மீ. மீட்டர் தொலைவில், 15 மீட்டர் உயரமும், 300 மீட்டர் சுற்றவளவும் கூடிய பெறுவயிறு மலை, கடல் மட்டத்திலிருந்து 760 மீட்டர் உயரத்தில் உள்ளது. 2008-இல் யுனெஸ்கோ நிறுவனம் இத்தளத்தை உலகப் பராம்பரியக் களமாக அறிவித்தது.  
பெருவயிறு மலைத் தொல்லியல் மேட்டின் முதல் கட்டத்தில் மட்பாண்டத்திற்கு முந்தைய புதிய கற்காலம் (அ) காலத்தில், உலகின் முதல் பெருங்கற்காலத்திய வட்ட வடிவக் கற்தூண்கள் T வடிவத்தில் நிறுவிப்பட்டதை அகழ்வாய்வுவில் கண்டுபிடிக்கப்பட்டது.  
பெருவயிறு மலை தொல்லியல் களத்தில் கிடைத்த 200 கற்தூண்களில், 20 கற்தூண்கள் ஒவ்வொன்றும் 6 மீட்டர் உயரமும், 10 டன் எடையும் கொண்டுள்ளது. இக்கற்தூண்கள் ஒவ்வொன்றும் படுகைப்பாறைகளில் பொருத்தப்பட்டுள்ளது.  
பெருவயிறு மலையில் இரண்டாம் காலக் கட்டமானது மட்பாண்டத்திற்கு முந்தைய புதிய கற்காலம் (ஆ) காலத்தியதாகும். இக்காலத்திய இங்கு நிறுவப்பட்டிருந்த மெருகூட்டப்பட்ட சிறு சுண்ணாம்புக்கல் தூண்களால் நிறுவப்பட்ட அறைகளும், தரை தளங்களும் பின்னர் சிதிலமடைந்தது. பெருவயிறு மலையின் தொல்லிய மேட்டை முதலில் 1996-இல் ஜெர்மானிய தொல்லியல் அறிஞர்கள் அகழ்வாய்வு செய்தனர்.  
உர்பா நகருக்கு அருகிலுள்ள சுண்ணாம்பு பீடபூமியின் மேல் "கோபெக்லி டெபே" என்று துருக்கியில் அழைக்கப்படும் மலை உச்சியில் 20 க்கும் மேற்பட்ட கல் வட்ட அடைப்புகளைக் கண்டுபிடித்தார். அவற்றில் மிகப்பெரியது 20 மீ விட்டம் கொண்டதாக இருந்தது. அதன் மையத்தில் 5.5 மீ உயரமுள்ள இரண்டு செதுக்கப்பட்ட தூண்கள் நின்று கொண்டிருந்தன. கோபெக்லி டெபே என்றால் பெருவயிறு மலை என்று துருக்கிய மொழியில் பொருள். செதுக்கப்பட்ட கல் தூண்கள் கைகள் கட்டப்பட்ட மனித உருவத்தைக் கொண்டிருந்தன. அவை 10 டன்வரை எடை கொண்டவை. அது விலங்குகள் பழக்கப்படுத்தப்படாத காலம். பாண்டங்கள் கண்டுபிடிக்கப்படாத, உலோகக் கருவிகள் இல்லாத காலம். அப்படியொரு காலத்தில் இத்தகைய பிரமாண்டமான கட்டுமானத்தை உருவாக்குவது மக்களுக்கு மிகப்பெரிய, தொழில்நுட்ப ரீதியில் சவாலாக இருந்திருக்க வேண்டும்.  
2018 ஆம் ஆண்டில், யுனெஸ்கோ உலக பாரம்பரியப் பதிவேட்டில் கோபெக்லி டெபே சேர்க்கப்பட்டது. மேலும் துருக்கிய சுற்றுலாத்துறை 2019 ஆம் ஆண்டை "கோபெக்லி டெபே ஆண்டு" என்று அறிவித்தது.  
அறிக்கை, ஆண்டு 2013]]  
துருக்கி-சிரியா நாட்டின், சான்லியூர்பா மாகாணத்தில் உள்ள ஓரென்சிக் நகரத்திற்கு வடகிழக்கே 12 கி.மீ. மீட்டர் தொலைவில், 15 மீட்டர் உயரம், 300 மீட்டர் சுற்றவளவுடன் கூடிய கிமு 10,000 - கிமு 8,000 இடைப்பட்ட காலத்திய தொல்லியல் மேடு ஆகும். 2008-இல் யுனெஸ்கோ நிறுவனம் இதனை உலகப் பராம்பரியக் களமாக அறிவித்துள்ளது.  
மட்பாண்டத்திற்கு முந்தைய புதிய கற்காலம் (அ) முதல் மட்பாண்டத்திற்கு முந்தைய புதிய கற்காலம் (ஆ) வரை (கிமு 10,000 - கிமு 8,000) மக்கள் இத்தொல்லியல் மேட்டில், தங்களின் சமூக மற்றும் சமயச் சடங்குகள் செய்யும் இடமாகக் கொண்டிருந்தனர்.
# பெருவயிறு மலை

## இதனையும் காண்க

- ஊர்பா மனிதன்
- வளமான பிறை பிரதேசம்
- பண்டைய அண்மை கிழக்கு
# விண்டோசு 8.1

**விண்டோசு 8.1** (*Windows 8.1*) என்பது மைக்ரோசாப்ட் நிறுவனத்தால் உருவாக்கப்பட்டு விற்பனை செய்யப்படும் இயங்குதள பதிப்பாகும். இந்தப் பதிப்பு 2013 ஆம் ஆண்டு ஆகத்து 27 ஆம் தேதி கணினி தயாரிப்பாளர்களுக்கும், அதே ஆண்டு அக்டோபர் 17 ஆம் தேதி பொதுவிலும் வெளியிடப்பட்டது. விண்டோசு 8 மற்றும் விண்டோசு ஆர்.டி. பதிப்பை பயன்படுத்திக் கொண்டு இருந்தவர்களுக்கு இந்தப் பதிப்பு இலவச மேம்பாடக விண்டோசு ஸ்டோர் வழியாக வழங்கப்பட்டது.  
விண்டோசு 8 இயங்குதளத்தை பயன்படுத்தியவர்களின் புகார்களைக் களையும் வகையில் இந்தப் பதிப்பில் பல்வேறு மாற்றங்கள் செய்யபட்டிருந்தன. அதன் காரணமாக இந்தப் பதிப்பு வெளிவந்த போது விண்டோசு 8ஐ காட்டிலும் பரவலாக நல்ல விமர்சனங்களியே பெற்றது. எனினும் முந்தைய பதிப்பின் தொடர்ச்சியான மெட்ரோ வகை செயலிகளின் காரணமாக பல எதிர்ப்புகளையும் பதிவு செய்து கொண்டது. செப்டம்பர் 2019 கணக்கின்படி உலகில் 5.53% விண்டோசு தளத்தில் இயங்கும் கணினிகள் இந்தப் பதிப்பைக் கொண்டுள்ளன.
# விண்டோசு 8.1

## வரலாறு

தொடுதிரைகளை முதன்மையாகக் கொண்டு வடிவமைக்கப்பட்ட இயங்குதளமான விண்டோசு 8 எதிர்பார்த்த வெற்றியைத் தரவில்லை. அது கற்றுக்கொடுத்த பாடங்களைக் கொண்டு தனது அடுத்த பதிப்பை தயாரிக்கத் தொடங்கிய மைக்ரோசாப்ட், அதற்கு *புளூ* என்று புனைபெயர் வைத்திருப்பதாக 2013 தொடக்கத்தில் செய்திகள் வெளிவந்தன. மேலும் சில ஆண்டுகளுக்கு ஒரு மேம்படுத்துதல் என்ற உத்தியில் இருந்து மாறி தொடர்ச்சியான மேம்படுத்தல்களை கொண்ட இயங்குதளமாக இந்த புதிய பதிப்பு இருக்கும் என்றும் தகவல்கள் தெரிவித்தன.  
2013 சூன் மாதம் மைக்ரோசாப்ட், தனது வருடாந்திர நிகழ்வான *பில்ட்* கலந்தாய்வில் விண்டோசின் அடுத்த பதிப்பை அதிகாரப்பூர்வமாக வெளியிட்டது. விண்டோசு 8.1 என்று பெயரிடப்பட்ட இந்தப் பதிப்பு அன்றே பொதுச் சோதனைக்காக வெளியிடப்பட்டது. தொடர்ந்து இதன் முழுமையடைந்த பதிப்பு கணினி தயாரிப்பாளர்களுக்கு ஆகத்து 27 ஆம் தேதியும், பொதுமக்களுக்கு அக்டோபர் 17 ஆம் தேதியும் வெளியிடப்பட்டது.
# விண்டோசு 8.1

## வரலாறு

### மேம்பாடு

2014 ஆம் ஆண்டு ஏப்ரல் மாதம், விண்டோசு 8.1 மேம்பாடு என்னும் ஒரு பதிப்பை மைக்ரோசாப்ட் வெளியிட்டது. விண்டோசு 8.1 இயங்குதளப் பதிப்பில் அதுவரை வந்திருந்த அனைத்து மேம்பாடுகளையும் ஒருங்கிணைத்து மேலும் சில புதிய அம்சங்களையும் இது கொண்டிருந்தது. விண்டோசு 8 பயனர்களுக்கு ஸ்டோர் மூலமாக 8.1ஐ வழங்கியதைப் போல் அல்லாமல் இந்த முறை சாதாரண விண்டோசு அப்டேட் மூலமாகவே இந்தப் பதிப்பு வழங்கப்பட்டது.
# விண்டோசு 8.1

## சிறப்பு அம்சங்கள்

விண்டோசு 8 பயனர்களின் முக்கிய பிரச்சனையாக இருந்தது முற்றிலும் மாற்றப்பட்ட தொடுதிரைக்கான பயனர் இடைமுகம். எனவே இந்தப் பதிப்பில் பெரும்பாலான மாற்றங்கள் பயனர் இடைமுகத்தை மேம்படுத்துவதை நோக்கியே இருந்தன.  
விண்டோசு 8இன் கைப்பேசி பதிப்பைப் போலவே விண்டோசு 8 பதிப்பிலும் புதிதாக நிறுவப்படும் செயலிகள் தானகவே முகப்பு பக்கத்தில் இடம்பெறும். தற்போது இது மாற்றப்பட்டு, *அனைத்து செயலிகள்* என்ற புதிய பக்கம் சேர்க்கப்பட்டுள்ளது. இந்தப் புதிய பக்கத்தை முகப்பு பக்கத்தின் கீழிருக்கும் திசை காட்டும் குறியை அழுத்துவதன் மூலமாகவும், விசைப்பலகையில் இருக்கும் கீழ் நோக்கிய குறியை அழுத்துவதன் மூலமும் அடையலாம். தொடுதிரை கணினி எனில் முகப்புப் பக்கத்தை கீழிருந்து மேலாக தள்ளுவதன் மூலமும் இந்தப் பக்கத்தை திறக்க முடியும்.
# விண்டோசு 8.1

## வரவேற்பு

பெரும்பான்மை நேர்மறை விமர்சனங்களுடன் வெளியானாலும் விமர்சகர்கள் இந்தப் பதிப்பை முழுமையடைந்ததாகக் கருதவில்லை. தொடுதிரைகளை முதன்மைப் படுத்திய விண்டோசு 8இன் சார்பு பல இடங்களில் இருந்ததால் விசைப்பலகை கொண்டு இயக்க சிரமமாக இருப்பதாகவே பலரும் கருதினர். பல நிறுவங்களும், தங்கள் கணினிகளில் இந்தப் பதிப்பைத் தவிர்த்து, இதன் அடுத்த பதிப்பான விண்டோசு 10க்கு நேரடியாக புதுப்பித்துக் கொண்டனர்.
# விக்கிப்பீடியா:Files for discussion/2019 October 15

<noinclude><div>
| <span>&lt;</span> | }</div></noinclude> |
| --- | --- |
# விக்கிப்பீடியா:Files for discussion/2019 October 15

### அக்டோபர் 15

========
:<span id="File:Murasolimaran.jpg"> ([ delete] talk [ history] links [ logs])</span>&#x20;– uploaded by Hibayathullah (<span>[ notify]</span> contribs uploads upload log).&nbsp;  
இப்படத்தின் மூலம் மற்றும் காப்புரிமை விவரங்கள் இல்லை. இதன் விவரங்களை தர முடியவில்லை என்றால் இப்படம் நீக்கப்படலாம். நன்றி. <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 23:44, 15 அக்டோபர் 2019 (UTC)
# விக்கிப்பீடியா:Files for discussion/2019 October 16

<noinclude><div>
| <span>&lt;</span> | }</div></noinclude> |
| --- | --- |
# விக்கிப்பீடியா:Files for discussion/2019 October 16

### அக்டோபர் 16

========
:<span id="File:Kattabomman-Stamp.jpg"> ([ delete] talk [ history] links [ logs])</span>&#x20;– uploaded by Dineshkumar Ponnusamy (<span>[ notify]</span> contribs uploads upload log).&nbsp;  
https://commons.wikimedia.org/wiki/File:Veerapandiya_Kattabomman_1999_stamp_of_India.jpg picture already available in commons. <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 00:57, 16 அக்டோபர் 2019 (UTC)  
:@<font face="Lucida Handwriting" size="3.5">பாலாஜி </font>, This picture in Commons was added in November 2018, where as the stamp I uploaded was in 2012. I don't have any issues in removing it, but think before act. Thanks. --தினேஷ்குமார் பொன்னுசாமி (பேச்சு) 16:45, 17 அக்டோபர் 2019 (UTC)  
:: Hi, thanks for getting back. License information you have added is for fair use. since the image is no longer used in the article, fair use license is not valid. So file needs to be deleted. If you wish you can change it to appropriate license like the file in the commons. Though your file was uploaded much earlier the file is of lower resolution than in commons and the source of your image is not mentioned. Please take care of the above mentioned facts at the earliest. Regards -- 117.242.80.165 23:20, 17 அக்டோபர் 2019 (UTC)
# சோகோ கழகம்

**சோகோ கழகம்** ஒரு இந்திய மென்பொருள் மேம்பாட்டு நிறுவனம். சோகோ கழகம் இணைய அடிப்படையிலான வணிக கருவிகள் மற்றும் தகவல் தொழில்நுட்பத்தில் கவனம் செலுத்துகிறது. இதில் அலுவலக கருவிகள் தொகுப்பு, இணைய மேலாண்மை தளத்தின் இணையம் மற்றும் தகவல் தொழில்நுட்ப மேலாண்மை மென்பொருளின் தொகுப்பு ஆகியவை அடங்கும். இந்நிறுவனம் 1996 ஆம் ஆண்டில் கலிபோர்னியாவின் ப்ளேசன்டனில் ஸ்ரீதர் வேம்பு மற்றும் டோனி தாமஸ் ஆகியோரால் நிறுவப்பட்டது. இப்போது ஏழு நாடுகளில் அலுவலகங்கள் உள்ளன. அதன் உலகளாவிய தலைமையகம் சென்னையில் உள்ளது.
# சோகோ கழகம்

## வரலாறு

1996 முதல் 2009 வரை, இந்நிறுவனம் *அட்வென்ட்நெட், இன்க்* என்று அறிப்பட்டது.  
அட்வென்ட்நெட், ஜூன் 2001 இல் ஜப்பானுக்கு நடவடிக்கைகளை விரிவுபடுத்தியது. *சோகோ சிஆர்எம்* 2005 இல் வெளியிடப்பட்டது. அதைத் தொடர்ந்து *திட்டங்கள்*, *உருவாக்குநர்* மற்றும் *தாள்* போன்ற இணைய சேவைகள் 2006 இல் வெளியிடப்பட்டது. 2007 ஆம் ஆண்டில் *சோகோ டாக்ஸ்* மற்றும் *சோகோ சந்திப்பு* போன்ற இணைய சேவை தொடங்கப்பட்டது. 2008 ஆம் ஆண்டில் நிறுவனம் *விலைப்பட்டியல்* மற்றும் *அஞ்சல்* பயன்பாடுகளைச் சேர்த்தது. மேலும் அந்த ஆண்டின் ஆகஸ்ட் மாதத்திற்குள் 10 லட்சம் (1 மில்லியன்) பயனர்களை எட்டியதாகக் கூறுகிறது.  
2009 ஆம் ஆண்டில், இந்நிறுவன் அதன் மென்பொருட்களின் பெயரான *சோகோ*வின் பெயரிலேயே *சோகோ கழகம்* என பெயர் மாற்றம் செய்யப்பட்டது. இந்நிறுவனம் வெளி நபர்களின் நிதி இல்லாமல் தொடங்கப்பட்டு வளர்ந்தது. இந்நிறுவனம் தனியாருக்கு சொந்தமானது.  
2005 முதல் ஒவ்வொரு ஆண்டும், சோகோ கூடுதல் பயன்பாடுகளை வெளியிட்டுள்ளது. மேலும் 2017 ஆம் ஆண்டில் நாற்பதுக்கும் அதிகமான சோகோ பயன்பாடுகளின் விரிவான தொகுப்பான *சோகோ ஒன்று* மென்பொருள் தொகுப்பை வெளியிட்டது.
# சோகோ கழகம்

## இடங்கள்

சோகோவின் அமெரிக்க தலைமையகம் தற்போது கலிபோர்னியாவில் உள்ளது. ஆராய்ச்சி மற்றும் மேம்பாட்டு வளாகம் சென்னை எஸ்டான்சியா ஐடி பூங்காவில் உள்ளது. சோகோவுக்கு தமிழ்நாட்டின் திருநெல்வேலி மாவட்டத்தில் தென்காசியில் ஒரு அலுவலகம் உள்ளது. அங்கிருந்து *சோகோ டெஸ்க்* என்னும் இணைய மென்பொருளைத் தயாரித்து வெளியிட்டனர். இந்நிறுவனம் சீனாவில் இயங்குகிறது மற்றும் சிங்கப்பூர் மற்றும் ஜப்பானிலும் அலுவலகங்களைக் கொண்டுள்ளது. அதன் ஆதரவு நடவடிக்கைகளில் பெரும்பகுதி சென்னையில் உள்ள அதன் அலுவலகத்திலிருந்து மேற்கொள்ளப்படுகிறது. சோகோவிற்கு ஆந்திராவின் ரெனிகுண்டாவிலும் ஒரு அலுவலகம் உள்ளது. இந்த அலுவலகம் 2018 முதல் செயல்பட்டு வருகிறது.  
இந்நிறுவனம் உலகம் முழுவதும் பேசப்படுவதற்கான காரணமாக, வெளிநாட்டு முதலீடு இல்லாமல் இந்நிறுவனம் இயங்கிவருவதே காரணம் என்றார் இதன் நிறுவனர்.  
சோகோ கழகம், தனது நிறுவனத்திற்கு தேவையான பணியாட்களுக்கு பயிற்சி அளிப்பதற்காக *சோகோ பல்கலைக்கழகம்* ஒன்றை நடத்தி வருகிறது. சோகா பல்கலைக்கழகம் இரண்டு இடங்களில் செயல்படுகிறது. தென்காசி மற்றும் சென்னை ஆகிய இரு இடங்களில் செயல்படுகிறது.  
கல்லூரியில் படிக்கமுடியாமல் பள்ளிப்படிப்பை முடித்த பல மாணவர்களை சோகோ கழகம் தேர்ந்தெடுத்து அவர்களுக்கு பயிற்சிகளை அளித்து அதன் நிறுவனத்திலேயே வேலை வாய்ப்பையும் அளிக்கிறது.  
2019இல் இந்நிறுவனம், தமிழகத்தில் உள்ள சிறு மற்றும் குறு நிறுவனங்களுக்கு தங்களது இணைய மென்பொருள் சேவையை சலுகை விலையில் கொடுக்க இருப்பதாக தெரிவித்தது.
# சோகோ கழகம்

## மேலும் பார்க்க

- சேவையாக மென்பொருள்
- வலைச் செயலி
# பாரத்பென்சு

**பாரத்பென்சு** டெய்ம்லர் இந்தியா கமர்ஷியல் வெஹிகிள் பிரைவேட் லிமிடெட் நிறுவனம் (DICV) நிறுவனத்தின் வணிகச்சின்னமாகும். ஜெர்மனி நாட்டை தலைமையகமாகக் கொண்ட டெய்ம்லர் ஏஜி நிறுவனத்தின் துணை நிறுவனமான இந்நிறுவனம் 2011ம் ஆண்டு ஆரம்பிக்கப்பட்டதாகும். வர்த்தக சரக்கு வாகனங்கள் மற்றும் பேருந்து தயாரிப்பில் தனக்கென தனி அடையாளமாக விளங்கும் பாரத்பென்ஸ் தமிழ்நாடு மாநிலத்தின் தலைநகரான சென்னையின் அருகில் உள்ள ஒரகடம் சிப்காட் மையத்தில் அமைந்துள்ளது.  
"பாரத்" என்னும் பெயர் இந்தியாவை அடையாளப்படுத்தும் விதமாக அமைக்கப்பட்டுள்ளது. மேலும் இந்த தொழிற்சாலையில், புதிய ரக, குறைந்த விலையிலான வர்த்தக வாகனங்கள் தயாரித்து, உள்நாட்டில் விற்பதோடு, வெளிநாட்டிற்கும் ஏற்றுமதி செய்யப்பட வாய்ப்புகள் உள்ளதாகவும் அறிவிக்கப்பட்டது. ஒப்பந்தப்படி, உற்பத்தி பிரிவில், 60 சதவீத பங்கை டெய்ம்லர் நிறுவனமும், 40 சதவீத பங்கை ஹீரோ நிறுவனமும் கொண்டிருக்கும். டெய்ம்லர் நிறுவனம் ரூ. 1,400 கோடியும், ஹீரோ நிறுவனம் ரூ. 900 கோடியும் முதலீடு செய்வதாகவும் அதன்படி ஆரம்பத்தில் ஆண்டுக்கு 70 ஆயிரம் வாகனங்கள் உற்பத்தி செய்யப்படும் என்றும் திட்டங்கள் தீட்டப்பட்டன. .  
ஆனால் இந்தியாவில் ஏற்பட்ட எதிர்பராத தொழில் இழப்புகள் மற்றும் வளர்ச்சியின்மையின் காரணமாக இந்த கூட்டு நிறுவனத்தை கலைப்பதாக ஏப்ரல் 15, 2009 -ல் அறிவித்தனர். அதன்படி ஹிரோ நிறுவனம் தனது 40 சதவீத பங்குகளை டெய்ம்லர் நிறுவனத்திடமே திரும்ப கொடுத்து தனது சொந்த தயாரிப்புகளில் கவனம் செலுத்த முடிவெடுத்தனர். எனவே 100 சதவீத பங்குகளையும் கொண்டதாக டெய்ம்லர் இந்தியா கமர்ஷியல் வெஹிகிள் பிரைவேட் லிமிடெட் நிறுவனம் என பெயர் மாற்றப்பட்ட டெய்ம்லர் நிறுவனத்தின் துணை நிறுவனமானது.  
பாரத்பென்சு என்ற வர்த்தக பெயரானது சென்னையில் பெப்ரவரி 17,2011 ல் டெய்ம்லர் நிறுவனத்தின் தலைவரான *Dieter Zetsche* அறிமுகப்படுத்தினார். மேலும். சென்னையில் தயாரிக்கப்பட்ட முதல் வணிக பயன்பாட்டுக்கான முதல் சரக்கு வாகனம் சனவரி 4,2012 டெல்லியில் காட்சிக்கு வைக்கப்பட்டது. தனது சக போட்டியாளர்களான அசோக் லேலண்ட் மற்றும் டாடா மோட்டார்ஸ் போன்ற இந்திய நிறுவனங்களுக்கும், சர்வதேச நிறுவன கூட்டிணைப்பான வால்வோ -எய்கர் வர்த்தக வாகனங்கள் போன்ற நிறுவனங்களுக்கும் மத்தியில் தனகக்கான சந்தையைக் கவரும் விதமாக ஒரே ஆண்டுற்குள் தனது வாகனத்தை தயாரித்து அதை காட்சிப்படுத்தியது சிறந்த முடிவாக கருதப்பட்டது. மேலும் 25டன் முதல் 31 டன் சுமை இழுக்கும் திறன் கொண்ட பிரிவில் 3 புதிய டிரக் மாடல்களை இந்திய வாகனச்சந்தையில் முதலாவதாக விற்பனைக்கு கொண்டு வந்தது.
இந்தியா முழுவதும் 30 க்கும் மேற்பட்ட விற்பனை முகவர்கள் வழியாக பாரத் பென்ஸ் டிரக்குகள் விற்பனை செய்யப்பட்டு வருகிறது. வாடிக்கையாளர்கள் ஒரே கூரையின் கீழ் விற்பனை, நிதி உதவி உள்ளிட்ட அனைத்து சேவைகளும் ஒருங்கிணைந்து பெறும் வகையில் எச்டிஎப்சி, ஐசிஐசிஐ, சுந்தரம் பைனான்ஸ் மற்றும் கோடக் மஹிந்திரா வங்கி லிட் போன்ற நிறுவனங்களுடன் பாரத்பென்சு வணிக ஒப்பந்தம் செய்திருக்கிறது.
2013-ம் ஆண்டு முதல் இந்நிறுவனம்உள்நாட்டு விற்பனையுடன், டிரக்குகளை சென்னையிலிருந்து உலக சந்தைகளுக்கு ஏற்றுமதி செய்துவருவது கவனிக்கத்தக்கது. இதுவரை 40 ஆயிரத்துக்கும் அதிகமான டிரக்குகள் பல்வேறு நாடுகளுக்கு ஏற்றுமதி செய்யப்பட்டுள்ளது
# பாரத்பென்சு

## பேருந்து தயாரிப்பு

மே மாதம் 2015 ம் ஆண்டு முதல் சென்னை ஒரகடம் தொழிற்சாலையில் பேருந்துகளையும் தயாரிக்க தொடங்கியது. பாரத்பென்சு மட்டுமல்லாது மெர்சுடீசு பென்சு வகை வர்த்தக பெயரிலான பேருந்துகளையும் தயாரித்து வருகிறது.
9 டன் பிரிவில் பள்ளிப் பேருந்துகள் , சுற்றுலா பேருந்துகள் மற்றும் அலுவலக பேருந்துகளும் 16 மற்றும் 24 டன் பிரிவில் மெர்சிடீஸ் பென்ஸ் மல்ட்டி ஆக்ஸில் பஸ் மற்றும் பஸ் சேஸிஸ்ஆகியவற்றையும் தயாரித்து இந்தியா மட்டுமல்லாது ஆப்பிரிக்கா, அமெரிக்கா, ஆசியா நாடுகளுக்கு ஏற்றுமதி செய்யப்படுகிறது.
# பாரத்பென்சு

## பேருந்து தயாரிப்பு

### சரக்கு வாகனங்களின் வரிசை

#### மிதமான வாகன வரிசை

914R MD (9.6t GVW Truck, 140&nbsp;hp)
914R MD Inpower (10.6t GVW Truck, 140&nbsp;hp)
1214R MD (11.9t GVW Truck, 140&nbsp;hp)
1214R MD Inpower (11.9t GVW Truck, 140&nbsp;hp)
1214RE MD (12.8t GVW Truck, 140&nbsp;hp)
1214RE MD Inpower (13.0t GVW Truck, 140&nbsp;hp)
1217C MD (13.0t GVW Tipper, 170&nbsp;hp)
# பாரத்பென்சு

## பேருந்து தயாரிப்பு

### சரக்கு வாகனங்களின் வரிசை

#### கடின வகை வாகன வரிசை

1617R (16t Gross Vehicle Weight Truck, 170&nbsp;hp)
1623R (16t GVW Truck, 230&nbsp;hp)
1623C (16t GVW Tipper, 230&nbsp;hp)
2523R (25t GVW Truck, 230&nbsp;hp)
2523C (25t GVW Tipper, 230&nbsp;hp)
2528C (25t GVW Tipper, 280&nbsp;hp)
2528CM (25t GVW Mining Tipper,280&nbsp;hp)
3123R (31t GVW Truck, 230&nbsp;hp)
3128C (31t GVW Tipper, 280&nbsp;hp)
3128CM (31t GVW Mining Tipper, 280&nbsp;hp)
3143CM (31t GVW Mining Tipper, 430&nbsp;hp)
3723R (37t GVW Truck, 230&nbsp;hp)
3723C (must be )
4023T (40t GVW Tractor, 230&nbsp;hp)
4028T (40t GVW Tractor, 280&nbsp;hp)
4928T (49t GVW Tractor, 280&nbsp;hp)
4940T (49t GVW Tractor, 400&nbsp;hp)
# உடையார்கட்டு மகா வித்தியாலயம்

**உடையார்கட்டு மகா வித்தியாலயம்** இலங்கையில் வட மாகாணத்தில் முல்லைத்தீவு மாவட்டத்தில் அமைந்துள்ள ஒரு உயர்தரப் பாடசாலை ஆகும். இது பரந்தன்-முல்லைத்தீவு வீதியில் 25ஆவது கிலோமீட்டரில் அமைந்துள்ளது.
# உடையார்கட்டு மகா வித்தியாலயம்

## வரலாறு

உடையார்கட்டு மகா வித்தியாலயம் 1974 ஏப்ரல் 1 இல் உடையார்கட்டு அரசினர் தமிழ் கலவன் பாடசாலை என்ற பெயரில் ஆரம்பிக்கப்பட்டது. முதலாவது அதிபராக திரு. சின்னராசா என்பவர் நியமிக்கப்பட்டு பணியாற்றினார். இப்பாடசாலையில் 1986-ஆம் ஆண்டு முதற்தடவையாகக் க.பொ.த சா.த பரீட்சைக்குத் தோற்றினார்கள். 1993 ஆம் ஆண்டு உயர்தர கலைப்பிரிவு ஆரம்பிக்கப்பட்டு பாடசாலையும் மகா வித்தியாலயமாகத் தரமுயர்த்தப்பட்டது. பாடசாலை வரலாற்றின் 1998ஆம் ஆண்டு க.பொ.த உயர்தரப் பரீட்சையில் ஒரே தடவையில் 9 மாணவர்கள் பல்கலைக்கழகத்திற்குத் தெரிவாகிச் சென்றனர்.  
தரம் 1 தொடக்கம் 13 வரை இயங்கி வந்த வகுப்புகள் புதிய கல்விச் சீர்திருத்திற்கமைய 1000 பாடசாலை அபிவிருத்தித் திட்டத்தின் கீழ் 2012 ஆகத்து 1 தொடக்கம் ஆரம்பப் பிரிவு வேறாக்கப்பட்டு மு/உடையார்கட்டு மகா வித்தியாலயத்திற்கு முன்பாக இயங்குகின்றது. இப்பாடசாலையில் தற்போது தரம் 6 முதல் 13 வரையான வகுப்புக்கள் உள்ளன. 2013 இல் உயர்தர வகுப்பில் கணித விஞ்ஞானப் பிரிவு ஆரம்பிக்கப்பட்டது.  
2019 ஆம் ஆண்டில் பாடசாலையில் 55 ஆசிரியர்களும் 955 மாணவர்களும் உள்ளனர்.
# உடையார்கட்டு மகா வித்தியாலயம்

## அதிபர்கள்

1. சின்னராசா (01.04.1974 - 14.01.1975)
1. சங்கரப்பிள்ளை (15.01.1975 - 16.10.1983)
1. சிவப்பிரகாசம் (17.10.1983 - 28.02.1984)
1. விசுவநாதர் (01.03.1984 - 31.12.1989)
1. திருச்செல்வராசா (01.01.1990 - 31.08.1996)
1. பரமேஸ்வரன் (01.01.1996 - 02.03.2000)
1. ராஜா (03.03.2000 - 21.04.2003)
1. பேரின்பராணி (22.04.2003 - 21.04.2004)
1. ராஜா (22.04.2004 - 28.02.2006)
1. ராஜ்குமார் (01.03.2006 - 31.04.2007)
1. ரவீந்திரராசா (01.05.2007 - 31.08.2007)
1. ராமநாதன்(01.09.2008 - 07.08.2011)
1. தயாபரன் (08.08.211 - 22.02.2012)
1. ஸ்ரீகரன் (23.02.2012-)
# உடையார்கட்டு மகா வித்தியாலயம்

## பாடசாலைப் பண்

<poem>
உடையார்கட்டு மகா வித்தியாலயம்
உயர்வுடன் வாழ வாழ்த்துகிறோம்
வாழ்க வாழ்க வாழ்க வாழ்க
(உடையார்கட்டு மகா வித்தியாலயம்)  
செந்தமிழ் ஆங்கிலம் சிந்தைகொள் சமயம்
தந்து சமூகத்துடன் உயர்கலை வர்த்தகம்
கணிதம், விஞ்ஞானம் தொழில்நுட்பம் ஈந்தாய்
வந்தனை செய்தோம் வாழியவே
(உடையார்கட்டு மகா வித்தியாலயம்)  
எழுபத்துநான்கு சித்திரை ஒன்றில்
செழுமையுடன் தோன்றி திகழ்ந்தனையே
தரம் ஆறு முதலாய் பதின்மூன்று வரைக்கும்
தகுதியுடன் திகழ்ந்தாய் வாழியவே
(உடையார்கட்டு மகா வித்தியாலயம்)  
மதிநிறை அதிபர் மகத்தான ஆசிரியர்
துதித்திட மாணவர் தொண்டுறு பெற்றோர்
கதியிதி எனவே கனிவுடன் வாழ்த்துவோம்
பதியென நினைத்தே பணிந்து நாம் போற்றுவோம்  
வாழ்க வாழ்க வாழ்க வாழ்க
வாழ்க வாழ்க வாழ்க வாழ்க
(உடையார்கட்டு மகா வித்தியாலயம்)
</poem>
# உடையார்கட்டு மகா வித்தியாலயம்

## பாடசாலையின் பணிக்கூற்றும் தூரநோக்கும்

### பணிக்கூற்று

தேசியக் கல்விக் குறிக்கோளுக்கமைவாக வினைத்திறன் மிக்க ஆளணியினர் மூலம் பொருத்தமான பௌதீக வளங்களை உச்சமாகப் பயன்படுத்தி இன்றைய மாணவச் செல்வங்களை நாளைய வெற்றியாளர்களாக உருவாக்குவோம்.
# உடையார்கட்டு மகா வித்தியாலயம்

## பாடசாலையின் பணிக்கூற்றும் தூரநோக்கும்

### தூரநோக்கு

அர்பணிப்புடன் செயலாற்றி வினைத்திறன் மிக்க வெற்றியாளர்களை உருவாக்குவோம்.
# உடையார்கட்டு மகா வித்தியாலயம்

## பாடசாலையின் பணிக்கூற்றும் தூரநோக்கும்

### இல்லங்கள்

1. பாரதி
1. இளங்கோ
1. வள்ளுவர்  
பாடசாலையின் நிறம் : பச்சை
# சதிர்க்குரு

**சதிர்க்குரு** (*Sunburn*) என்பது சூரிய கதிர் வீச்சினால் ஏற்படும் எரிப்பின் வடிவமாகும். சூரியனில் இருந்து வெளிப்படும் புற ஊதாக் கதிர்களின் தாக்கத்தினால் தோலின் உயிருள்ள இழையங்கள் பாதிக்கப்படுவதால் இது ஏற்படுகின்றது. சதிர்க்குருவின் பொதுவான அறிகுறிகளாவன தோல் சிவத்தல், சிவந்த தோலை தொடும் போது சூடாக அல்லது வலியை ஏற்படுத்தும், சோர்வு, லேசான தலைச்சுற்றல் என்பனவாகும். அதிகப்படியான புற ஊதா கதிர்வீச்சு தாக்கம் தீவிர நிகழ்வுகளில் உயிருக்கு ஆபத்தானது. மேலும் அதிகப்படியான புற ஊதா கதிர்வீச்சு வீரியம் இல்லாத வேனல் கட்டிகளுக்கு முக்கியக் காரணமாகும். சூரியக் கதிர்கள் அதிக வெப்பத்துடன் நேரடியாக சருமத்தை தாக்கும் போது புற ஊதா கதிர்வீச்சினால் சருமத்தின் செல்களில் உள்ள டிஎன்ஏக்கள் சேதமடைகின்றன. வெயிலினால் சருமத்திற்கு ஏற்படும் தாக்கங்களை தடுக்க சன்ஸ்கிரீன் களிம்புகள் மற்றும் சூரிய பாதுகாப்பு உடைகள் என்பன பரவலாக பயன்பாட்டில் உள்ள பாதுகாப்பு நடவடிக்கைகள் ஆகும்.
# சதிர்க்குரு

## அறிகுறிகள்

தோல் சிவத்தல் மற்றும் மாறுபட்ட அளவிலான வலி என்பன பொதுவான அறிகுறிகள் ஆகும். கொப்புளம், வீக்கம், அரிப்பு, தோலுரிதல், சொறி, குமட்டல் , காய்ச்சல், குளிர், மயக்கம் ஆகியவை பிற அறிகுறிகளில் அடங்கும். சிறிய அளவிலான சதிர்க்குரு பாதிக்கப்பட்ட பகுதிகளில் லேசான சிவத்தலை தவிர வேறொன்றையும் ஏற்படுத்தாது. கடுமையான தாக்கங்களின் போது கொப்புளங்கள் ஏற்படலாம். இவை வலி மிகுந்ததாக இருப்பதுடன் மருத்துவமனை பராமரிப்பு தேவைப்படலாம்.  
சதிர்குரு பாதுகாப்பு இல்லாமல் 15 நிமிடங்களுக்கும் குறைவான நேரத்திலும் புற ஊதா கதிர் தாக்கத்திற்கு உட்படும் போதும் ஏற்படலாம். ஆயினும்கூட, ஏற்படுத்தப்பட்ட தீங்கு பெரும்பாலும் உடனடியாகத் தெரியாது. வெளிப்பாட்டிற்குப் பிறகு, தோல் 30 நிமிடங்களுக்குள் சிவப்பு நிறமாக மாறக்கூடும். பெரும்பாலும் 2 முதல் 6 மணி நேரம் எடுக்ககூடும். வெளிப்பாட்டிற்குப் பிறகு, தோல் 30 நிமிடங்களுக்குள் சிவப்பு நிறமாக மாறக்கூடும், ஆனால் பெரும்பாலும் 2 முதல் 6 மணி நேரம் ஆகும். வலியின் தீவிரம் பொதுவாக 6 முதல் 48 மணி நேரத்திற்குப் பிறகு அதிகரிக்கலாம். வெப்பப் புண்களினால் 3 - 8 நாட்களின் போது தோலுரிதல் ஏற்படுகின்றது. சில சந்தர்ப்பங்களில் தோல் உரிதல், அரிப்பு என்பன பல வாரங்களுக்கு தொடரலாம்.  
புற ஊதா கதிர்வீச்சு சதிர்க்குருவிற்கு காரணமாகிறது மற்றும் மெலனோமா, பாசல்-செல் கார்சினோமா, ஸ்குவாமஸ்-செல் கார்சினோமா ஆகிய மூன்று வகையான தோல் புற்றுநோய்களின் அபாயத்தை அதிகரிக்கின்றது.
# சதிர்க்குரு

## காரணங்கள்

புற ஊதா கதிர்கள் சூரிய ஒளி மற்றும் புளோரோளிர்வு விளக்குகள், புற ஊதா கிருமி நாசினி கதிர்வீச்சு, பிற செயற்கை மூலங்களில் இருந்தும் வெளியாகின்றன. சதிர்குரு ஏற்படுவதில் தோலின் வகைகளும் செல்வாக்கு செலுத்துகின்றன. கதிர்வீச்சின் தாக்கம் வெளிறிய தோலை கொண்டவர்களுக்கு அதிகமாகவும், கரு நிற தோலை கொண்டவர்களுக்கு குறைவாகவும் பாதிக்கும். இருப்பினும், அனைத்து தோல் வகைகளும் சதிர்க்குருவை உருவாக்கலாம்.  
- வகை I: வெளிறிய வெள்ளை தோல், எளிதில் எரியும்.
- வகை II: வெள்ளை தோல், எளிதில் எரியும்.
- வகை III: வெள்ளை தோல், எரியக்கூடும்.
- வகை IV: வெளிர் பழுப்பு / ஆலிவ் தோல், அரிதாக எரியும்.
- வகை V: பழுப்பு தோல், பொதுவாக எரியாது.
- வகை VI: கருப்பு தோல், எரியும் சாத்தியம் மிக குறைவு.  
புற ஊதா கதிர்வீச்சினால் கருமையாகிறது. தோலில் சூரியக் கதிர்களின் தாக்கமானது வயதிலும் தங்கியிருக்கின்றது. தோலில் சூரியக் கதிர்களின் தாக்கமானது வயதிலும் தங்கியிருக்கின்றது. ஆறு வயதுக்கு குறைவான குழந்தைகள் மற்றும் அறுபது வயதுக்கு மேற்பட்ட பெரியவர்கள் சூரிய ஒளியை அதிகம் உணர்கிறார்கள்.  
சில நுண்ணுயிர் எதிர்ப்பிகள், வாய்வழி கருத்தடை மருந்துகள், ஆண்டிடிரஸன்ட்கள், முகப்பரு மருந்துகள் போன்றன சதிர்க்குருக்கான அபாயத்தை அதிகரிக்கலாம்.
# சதிர்க்குரு

## தடுக்கும் முறைகள்

சதிர்க்குருவை தடுப்பதற்கான மிகச் சிறந்த வழி, சருமத்தை அடையும் புற ஊதா கதிர்வீச்சின் அளவைக் குறைப்பதாகும். உலக சுகாதார அமைப்பு, அமெரிக்கன் அகாடமி ஒப் டெர்மட்டாலஜி மற்றும் தோல் புற்றுநோய் அறக்கட்டளை ஆகியவை அதிகப்படியான புற ஊதா வெளிப்பாடு மற்றும் தோல் புற்றுநோயைத் தடுக்க பின்வரும் நடவடிக்கைகளை பரிந்துரைக்கின்றன:  
- புற ஊதா கதிர்களின் தாக்கம் அதிகமாக இருக்கும் நேரங்களான காலை 10 மணி முதல் மாலை 4 மணி வரையான நேரத்தில் நேரடியாக சூரிய கதிர் வீச்சில் இருப்பதை முடியுமானவரை தவிர்த்தல்.
- புற ஊதா கதிர்கள் மிகவும் தீவிரமாக இருக்கும்போது நிழலில் இருத்தல்.
- தொப்பி, குளிர்கண்ணாடி மற்றும் இறுக்கமாக நெய்த, தளர்வான ஆடைகள் உள்ளிட்ட சூரிய பாதுகாப்பு ஆடைகளை அணிய வேண்டும்.
- சன்ஸ்கிரீன் பயன்படுத்தல்.
- புற ஊதா கதிர்களை வெளியேற்றும் செயற்கை மூலங்களை தவிர்த்தல்.
# சதிர்க்குரு

## சிகிச்சைகள்

சதிர்க்குருக்கான முதன்மை சிகிச்சை நடவடிக்கையானது சூரியனுக்கு மேலும் வெளிப்படுவதைத் தவிர்ப்பது. இவை பெரும்பாலும் சில வாரங்களுக்குள் முழுமையாக குணமாகும்.  
அமெரிக்கன் அகாடமி ஆஃப் டெர்மட்டாலஜி சதிர்க்குருக்கு சிகிச்சையளிக்க பின்வருவனவற்றை பரிந்துரைக்கிறது: பாதிக்கப்பட்ட பகுதிகளில் கற்றாழையை கொண்ட லோஷன்களை பயன்படுத்துவதை பல ஆய்வுகள் பரிந்துரைத்தாலும், கற்றாழை எந்த விளைவையும் ஏற்படுத்தாது என்றும் கண்டறிந்துள்ளனர். சோயாவைக் கொண்ட மாய்ஸ்சரைசரைப் பயன்படுத்துவது மற்றுமொரு வீட்டு சிகிச்சையாகும். தோலின் மேற்பரப்பிலும், உடலிலும் நீரிழப்பைத் தடுக்க அதிகமாக நீர் அருந்துதல் பரிந்துரைக்கப்படுகிறது.
# நீயா 2 (திரைப்படம்)

நடிகர் கமலஹாசன் மற்றும் ஸ்ரீப்ரியா நடிப்பில் இயக்குநர் துரை இயக்கி
கடந்த 1979 ஆம் ஆண்டு வெளியான படம் 'நீயா'. தன்னுடைய கணவரை கொன்ற மனிதர்களை, மனித உருவத்திற்கு மாறும் வல்லமை படைத்த பாம்பு பழிவாங்குவது போன்ற கதையை மையமாக வைத்து எடுத்த படமாகும். இந்த படம் வெளியாகி ரசிகர்கள் மத்தியில் நல்ல வரவேற்பை பெற்றதோடு, வசூலிலும் சாதனை படைத்தது.  
அந்தப்படம் வெளியாகி 40 வருடங்கள் கழித்து, 2019ம் ஆண்டு, அதன் இரண்டாம் பாகமாக போல் உருவாகியுள்ளது **நீயா 2 ** படம். இதில் நடிகர் ஜெய் கதாநாயகனாக நடித்துள்ளார். ராய் லட்சுமி மற்றும் வரலட்சுமி சரத்குமார் ஆகியோர் நடித்துள்ளனர். இதிலும் பாம்பு பழி வாங்குவதையே மையப்படுத்தி எடுக்கப்பட்டுள்ளது. அறிமுக இயக்குநர் எல்.சுரேஷ் இயக்கியுள்ள இந்த படத்தை, ஜம்போ சினிமாஸ் தயாரித்துள்ளது.
இந்த படத்திற்கு ஷபீர் இசையமைக்க, ராஜவேல் மோகன் ஒளிப்பதிவு செய்துள்ளார்.
# நீயா 2 (திரைப்படம்)

## கதைச்சுருக்கம்

சர்வா, (நடிகர் ஜெய்), புருஷோத்தமன் என்ற புருஷன் (நடிகர் பால சரவணன்) இருவரும் ஒன்றாக ஒரு மென்பொருள் நிறுவனத்தில் வேலை பார்க்கிறார்கள். சர்வாவைப் பார்க்கும் திவ்யாவிற்கு (கேத்தரின் தெரசாவுக்கு) அவர் மீது காதல் வந்து, அவரை திருமணம் செய்துகொள்ள விருப்பப்படுகிறார். திவ்யா தனது காதலை சர்வாவிடம் வெளிப்படுத்த சர்வாவோ காதல் மற்றும் திருமணம் எதுவும் வேண்டாமென மறுக்கிறார். திவ்யா விடாப்பிடியாக வற்புறுத்த, ஒரு கட்டத்தில் தனக்கு நாக தோஷம் இருப்பதால், நாக தோஷம் இருக்கும் பெண்ணை தான் தன்னால் திருமணம் செய்து கொள்ள முடியும் என்று சர்வா மனம் திறந்து திவ்யாவிடம் கூறுகிறார். பின்னர் தனக்கும் நாக தோஷம் இருப்பதாக திவ்யா கூற, இருவருக்கும் திருமணம் நடக்கிறது. திருமணத்திற்கு பிறகு திவ்யாவிற்கு நாக தோஷம் இல்லை என்பது தெரிய வர, பரிகாரம் செய்வதற்காக இருவரும் கொடைக்கானல் செல்கின்றனர்.  
அங்கு கடந்த ஜென்மத்தில் தனக்கு கிடைத்த சாபத்தால், பிரிந்த தனது காதலனான விக்ரமுடன் (ஜெய்) சேருவதற்காக பல காலமாக காத்திருக்கிறார் பாம்பு ராணியான மலர் (ராய் லட்சுமி?  
கடைசியில், சர்வாவின் நாக தோஷம் நீங்கியதா? திவ்யாவுடன் இணைந்தாரா? அல்லது மலருடன் இணைந்தாரா? மலர் மற்றும் விக்ரமின் முன் வாழ்க்கைக் கதை என்ன? அவருக்கு சாபம் வழங்கியது யார்? அதன் பின்னணியில் என்ன நடந்தது? என்பதே படத்தின் கதையாகும்.
# நீயா 2 (திரைப்படம்)

## நடிகர்கள்

- ஜெய் - சர்வா மற்றும் விக்ரமாக
- ராய் லட்சுமி மலர் மற்றும் நாகராணியாக
- கேத்தரின் தெரசா திவ்யாவாக
- வரலட்சுமி சரத்குமார் தேவியாக
- பால சரவணன் புருஷோத்தமன் என்ற புருஷனாக
- அவினாஷ் ஆனந்த சித்தராக
- K. S. G. வெங்கடேஷ் சர்வாவின் அப்பாவாக
- மனஷ், தேவனாக
- நீதிஷ் வீரா, விக்ரமின் எதிரியாக
- சுரேஷ் கண்ணன்
- பிரியதர்சினி
- லோகேஸ், கல்யாணமாக
- சேட்டு
- M. ரூபன்
- C. M. பாலா, சாமியாராக
- N. C. நீலகண்டம்
- மதுரை சரோஜா, மலரின் பாட்டியாக
- பாண்டி கமல், சர்வாவின் நண்பணாக நடித்துள்ளனர்.
# நீயா 2 (திரைப்படம்)

## தயாரிப்பு

பாண்டிச்சேரி, தலக்கோணம், சென்னை, மதுரை,சாலக்குடி மற்றும் அதிரப்பள்ளி போன்ற பகுதிகளில் இப்படம் படமாக்கப்பட்டுள்ளது.  
படத்தின் நாயகன் ஜெய் மட்டுமல்லாது நாயகி ராய் லட்சுமிக்கும் இரண்டு வேடமாகும். ஜெய் முன் ஜென்மத்தில் 1993ம் ஆண்டில் கல்லூரி மாணவராக வருகிறார். ராய் லட்சுமி பெரிய குடும்பத்து பெண்ணாக வருகிறார்.
இந்த ஜென்மத்தில் (2019ல்) அப்பாவியான ஐ.டி-யில் வேலை செய்யும் இளைஞன் சர்வா-வாகவும் ஜெய் நடித்திருக்கிறார். இச்சாதாரியான வரலட்சுமி சரத்குமாரால் சாபமிடப்பட்டு இச்சாதாரி பாம்பாக ராய் லட்சுமி வருகிறார்.  
படத்தில் மூன்று கதாநாயகிகள் ராய் லட்சுமி, கேத்தரின் தெரேசா, வரலட்சமி சரத்குமார். மூவருக்கும் முக்கியத்துவமும் கொடுத்திருக்கிறார் இயக்குநர். இச்சாதாரியாக நடித்திருக்கும் ராய் லட்சுமியின் நடிப்பு, அந்தக் கோபம், ஆவேசம் என மிரள வைக்கிறது. அப்படி ஆகும் போதெல்லாம் பகலில் கூட அவர் பாம்பாக மாறுகிறார். கொஞ்சம் எதிர்மறையான கதாபாத்திரமாக இருந்தாலும் இறுதிகாட்சிகளில் நெகிழ வைக்கிறார். முன் ஜென்மத்தில் கல்லூரி மாணவியாக உடல் எடையைக் குறைத்து இளமையாக இருக்கிறார். இரண்டு விதமான கதாபாத்திரங்களிலும் கிடைத்த வாய்ப்பில் தன்னைப் பற்றிப் பேச வைத்துள்ளார். கேத்தரின் தெரேசா ஜெய்யைத் துரத்திக் காதலித்து கல்யாணம் செய்து கொள்கிறார். பின் கணவன் ஜெய்யைக் காப்பாற்றக் கடைசி வரை போராடுகிறார். பிளாஷ்பேக்கில் வரலட்சுமி சரத்குமார் 'ஒரே ஜீவன் ஒன்றே உள்ளம்...' பாடலுக்கு நடனமாடி அடுத்த காட்சியிலேயே இறந்து போகிறார். இவரது சாபத்திலிருந்துதான் படத்தின் கதை ஆரம்பமாகிறது
# நீயா 2 (திரைப்படம்)

## இசை

சகா திரைப்படத்திற்கு அடுத்து இரண்டாவது படமாக இப்படத்திற்கு இசையமைத்துள்ளார் ஷபீர்.
பவன் மித்ரா எழுதியுள்ள "தொலையுறேன்" என்ற பாடல் குறிப்பிடும்படியாக உள்ளது.  
| எண் | பாடல் பெயர் | பாடலாசிரியர் | பாடியவர்கள் |  |
| --- | --- | --- | --- | --- |
| 1 | "தொலையுறேன்" | பவன் மித்ரா | ஷபீர், ஸ்வேதா மோகன் |  |
| 2 | "மாயா மாயா" | மோகன்ராஜன் | ஜாவெத் அலி, சாஷா திருப்பதி, ஜனனி வெங்கட் |  |
| 3 | "சய்யா சய்யா" | அனுராதா | கவுரி லெக்ஷ்மி, ஷபீர் |  |
| 4 | "வா சகீ" | கபிலன் | ரீட்டா |  |
| 5 | "இன்னொரு ரவுண்டு" | கு. கார்த்திக் | முகேஷ், ஷபீர், DJ சத்யா |  |
| 6 | "ஒரே ஜீவன்" (ரீமிக்ஸ்) | கவியரசு கண்ணதாசன் | நரேஷ் அய்யர், ரீட்டா | } |
# நீயா 2 (திரைப்படம்)

## வெளியீடு

*நீயா 2* மே மாதம் 10, 2019ம் நாள் தமிழ் நாட்டில் வெளியிடப்பட்டது.
# அசுன்னா பண்பாடு

**அசுன்னா பண்பாடு** (**Hassuna culture**) தற்கால ஈராக் நாட்டின் வடக்கு மெசபடோமியா பகுதியில், புதிய கற்காலத்தைச் சேர்ந்ததாகும். கிமு 6,000 காலத்திய அசுன்னா பண்பாட்டு மக்கள் பயன்படுத்திய மட்பாண்டங்கள், கைக்கோடாரிகள், அரிவாள்கள், தானியங்களை அரைக்கும் கற்கள், சமையல் அடுப்புகள், சுடு களிமண் மற்றும் கல் தொட்டிகள், வேளாண்மை பயன்படுத்தப்பட்ட வீட்டு வளர்ப்பு விலங்குகளின் எலும்புகள் போன்ற தொல்பொருட்கள் வடக்கு மெசபடோமியாவில் அசுன்னா தொல்லியல் மேடு மற்றும் செம்சரா தொல்லியல் மேடுகளை அகழ்வாய்வு செய்யும் போது கிடைத்துள்ளது.
# அசுன்னா பண்பாடு

## விளக்கம்

கிமு 6,000-இல் அசுன்னா பண்பாட்டு காலத்தில் மக்கள், வடக்கு மெசபடோமியாவின் சக்ரோசு மலைகளின் அடிவாரங்களில் சிறு சிறு நிலப்பரப்புகளில் வேளாண்மை செய்து வாழ்ந்தனர். பெண் தெய்வங்களை வழிபட்டமைக்கு, பல பெண் உருவச் சிற்பங்கள் கிடைத்துள்ளது. இறந்தவர்களின் உடலை தாழிகளில் வைத்து அடக்கம் செய்தனர்.
# அசுன்னா பண்பாடு

## இதனையும் காண்க

- ஹலாப் பண்பாடு
- உபைது பண்பாடு
- உரூக் பண்பாடு
- சமார்ரா பண்பாடு
- யாஸ் பண்பாடு
- மெசபடோமியா
- பண்டைய அண்மை கிழக்கு
# நிலா நிலா ஓடி வா

**நிலா நிலா ஓடி வா** என்பது 2018 ஆம் ஆண்டு வியு என்ற இணையதளத்தில் வெளியான தமிழ் காதல் நகைச்சுவை மற்றும் பரபரப்பூட்டும் வலைத்தொடர் ஆகும். இந்த தொடரை நந்தினி என்பவர் இயக்க, ஓம் பிரகாஷ் என்ற கதாபாத்திரத்தில் நடிகர் அஸ்வின் ககுமனு நடிக்க இவருக்கு ஜோடியாக நிலா என்ற கதாபாத்திரத்தில் நடிகை சுனைனா நடிக்க, இவர்களுடன் சேர்ந்து அனுபமா குமார், மிஷா கோஷல், ஸ்ரீகிருஷ்ணா தயால், அபிஷேக் வினோத், அஸ்வத் சந்திரசேகர், கேப்ரியெல்லா செல்லஸ், ஷிரா கார்க், ஹரிஷ் சி.கே, பவித்ரா,மற்றும் வினோ ஆகியோர் நடித்துள்ளார்கள். இந்த தொடரை இயக்கிவர் திரு திரு துறு துறு என்ற திரைப்படத்தை இயக்கியுள்ளார் என்பது குறிப்பிடத்தக்கது. இந்த தொடர் சூலை 24, 2018 முதல் அக்டோபர் 5 வரை மொத்தமாக 13 அத்தியாயங்களுடன் வியு என்ற இணையத்தில் வெளியானது.
# நிலா நிலா ஓடி வா

## கதை சுருக்கம்

இந்த தொடரின் கதை பச்சை குத்தும் கலைஞரான ஓம் தனது தொழிலை சென்னையின் புறநகர் பகுதிதியில் புதிதாக துவங்குகிறார். அந்த தருணம் தனது கல்லூரி காலத்தில் காதலித்த பெண்ணான நிலாவை (சுனைனா) சந்திக்கின்றார் ஆனால் அவருக்கு காட்டேரி தாக்கியதன் மூலம் பழைய நினைவுகளை மறக்குகின்றார். இதற்க்கு பிறகு காட்டேரியான நிலவும் மனிதனுமான ஓமுக்கும் இடையில் காதல் மலர்கின்றது.  
அதே தருணம் அலெக்ஸல் காட்டேரியான நிலா மறுபடியும் மனதினாக வர ஆசைப்படுகின்றார். ஸ்லேயர்ஸ் என்ற குழு மிருகங்களிடமிருந்து இரத்தத்தை எடுத்து காட்டேரிக்கு வழங்கிவருகின்றது. அவர்களின் உதவியை நாடும் நிலா, ஓமுக்கு தனது நண்பியான 125 வருட காட்டேரியை அறிமுகப்படுத்த முயல்கின்றார் ஆனால் அவர் ஓம் ஒரு மனித இனம் என்பதால் அவரை நிராகரிக்கிறார். இதற்க்கு பிறகு காட்டேரிக்கும் மனிதனுமான ஓமுக்கும் நடக்கும் யுத்தத்தில் கடைசியில் ஓமுமும் காட்டேரியாக மாறுகிறார்.
# நிலா நிலா ஓடி வா

## நடிகர்கள்

- அஸ்வின் ககுமனு - ஓம் பிரகாஷ்
- சுனைனா - நிலா
- அனுபமா குமார் - தேவி
- மிஷா கோஷல் - மீரா
- ஸ்ரீகிருஷ்ணா தயால் - ஜமால்
- அபிசேக் வினோத் - அலெக்ஸ்
- அஸ்வத் சந்திரசேகர் - தாமஸ்
- கேப்ரியெல்லா செல்லஸ் - பூங்கொடி
- ஷிரா கார்க் - பாட்ரிசியா
- பிரவீன் குமார் - விக்ரம்
- ஹரிஷ் சி.கே. - ஆனந்
- பவித்ரா - யமுனா
- வினோ
# நிலா நிலா ஓடி வா

## நடிகர்களின் தேர்வு

இந்த வலைதொடரில் ஓம் பிரகாஷ் என்ற காதாபாத்திரத்தில் நடுநிசி நாய்கள், மங்காத்தா, ஏழாம் அறிவு, வேதாளம், ஜீரோ போன்ற திரைப்படங்களில் நடித்த நடிகர் அஸ்வின் ககுமனு என்பவர் கதாநாயகனாக நடிக்க இவருக்கு ஜோடியாக நடிக்க இவருக்கு ஜோடியாக காதலில் விழுந்தேன், வம்சம் மற்றும் நீர்ப்பறவை போன்ற திரைப்படங்களில் நடித்த நடிகை சுனைனா என்பவர் நிலா என்ற கதாபாத்திரத்தில் நடித்துள்ளார். இந்த தொடர் இருவரின் முதல் வலைத் தொடர் என்பது குறிப்பிடத்தக்கது. இவர்களுடன் சேர்ந்து வம்சம், முப்பொழுதும் உன் கற்பனைகள் போன்ற திரைபபடங்களில் நடித்த நடிகை அனுபமா குமார் என்பவர் தேவி என்ற கதாபாத்திரத்திலும் நடிகை மிஷா கோஷல் மீரா என்ற கதாபாத்திரத்திலும் மற்றும் சன் தொலைக்காட்சி தொகுப்பாளி பவித்ரா யமுனா என்ற கதாபாத்திரத்திலும் நடித்துள்ளார்கள்.
# நிலா நிலா ஓடி வா

## தயாரிப்பு

இது 3 வருட இடைவெளியில் குறைந்தது 100 வலைத் தொடர்களை உருவாக்கும் நோக்கத்துடன் வியு நெட்வொர்க் உருவாக்கிய முதல் தமிழ் வலைத் தொடர் இதுவாகும்.
# சீரியம்(IV) ஆக்சைடு

**சீரியம்(IV) ஆக்சைடு** (*Cerium(IV) oxide*) என்பது CeO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரிக் ஆக்சைடு, சீரிக் டையாக்சைடு, சீரியா, சீரியம் ஆக்சைடு என்ற பெயர்களாலும் அழைக்கப்படுகிறது. அருமண் உலோகமான சீரியத்தின் ஓர் ஆக்சைடு சீரியம்(IV) ஆக்சைடு ஆகும். வெளிர் மஞ்சள்-வெள்ளை நிறத்தில் தூளாக சீரியம்(IV) ஆக்சைடு காணப்படுகிறது. இது ஒரு முக்கியமான வணிக தயாரிப்பு என்றும், தாதுக்களிலிருந்து சீரியம் தனிமத்தை பிரித்து சுத்திகரிக்கும்போது உருவாகும் ஒரு முக்கியமான இடைநிலை வேதிப்பொருள் என்றும் கருதப்படுகிறது. இந்த வேதிப்பொருளின் தனித்துவமான பண்பு யாதெனில் இது விகிதவியல் அளவிலில்லாத ஓர் ஆக்சைடாக மீள மாற்ற முடியும் என்பதேயாகும்.
# சீரியம்(IV) ஆக்சைடு

## தயாரிப்பு

சீரியம் இயற்கையாகவே அதன் முக்கிய தாதுக்களான பாசுட்னாசைட் மற்றும் மோனாசைட்டு போன்றவுடன் சேர்ந்து கலவையாகக் காணப்படுகிறது.  
உலோக அயனிகளை நீர்த்த காரங்களாகத் தனித்துப் பிரித்தெடுத்த பிறகு அந்த கலவையிலிருந்து Ce ஓர் ஆக்சிசனேற்றியை சேர்த்து பின்னர் pH அளவை சரிசெய்வதன் மூலம் பிரிக்கப்படுகிறது, இந்த நடவடிக்கை CeO2 இன் குறைந்த கரைதிறனை பயன்படுத்திக் கொள்கிறது. பிற அரிய-மண் தனிமங்கள் ஆக்சிசனேற்றத்தை எதிர்க்கின்றன.
# சீரியம்(IV) ஆக்சைடு

## கட்டமைப்பு

சிரியம் ஆக்சைடு Fm3m, #225 என்ற இடக்குழுவுடன் கூடிய எட்டு ஒருங்கிணைவுகள் கொண்ட Ce4+ அயனிகளும் நான்கு ஒருங்கிணைவுகள் கொண்ட O2− அயனிகளும் பெற்ற புளோரைட்டு கட்டமைப்பை ஏற்றுக் கொள்கிறது. உயர் வெப்ப நிலைகளில் இது ஆக்சிசனை வெளியிட்டு விகிதவியல் அளவுகளில்லாத எதிர்மின் அயனி குறைந்த வடிவமாக அதே புளோரைட்டு பின்னலில் நீடிக்கிறது . இப்பொருளின் வாய்ப்பாடு CeO(2−x) ஆகும். இங்கு 0 < x < 0.28 என அமைகிறது . x இன் மதிப்பு வெப்பநிலை, மேற்பரப்பு முடிவுறல் மற்றும் ஆக்சிசனின் பகுதி அழுத்தம் ஆகிய காரணிகளைப் பொறுத்து அமைகிறது. இதற்கான சமன்பாடு கீழே தரப்படுகிறது.
:<math>\frac{x}{0.35 - x} = \(\frac{106\,000\text{ Pa}}{P_{\mathrm{O}_2}}\)^{0.217} \exp\( \frac{-195.6\text{ kJ/mol}}{RT} \)</math>.
பரந்த அளவிலான ஆக்சிசன் பகுதி அழுத்தங்கள் (103–10−4 பாசுகல்) மற்றும் வெப்பநிலை (1000–1900 ° செல்சியசு) ஆகியவற்றில் சமநிலை விகிதவியல் அல்லாத x மதிப்பை முன்கணிப்பதாகக் காட்டப்பட்டுள்ளது.
விகிதவியல் அளவில் இல்லாத வடிவம் நீலம் முதல் கருப்பு நிறங்களில் அயன மற்றும் மின்னணு கடத்தல் இரண்டையும் வெளிப்படுத்துகிறது. குறிப்பாக 500 பாகை செல்சியசு வெப்பநிலையில் இது வெளிப்படுகிறது. .
பற்றாக்குறை ஆக்சிசன் அணுக்களின் எண்ணிக்கை பெரும்பாலும் எக்சுகதிர் ஒளிமின்னணு நிறமாலையியல் முறையில் அளக்கப்படுகிறது. இதனால் Ce3+ , Ce4+ அயனிகளுக்கிடையிலான விகிதம் ஒப்பிட முடிகிறது.
# சீரியம்(IV) ஆக்சைடு

## குறைபாடு வேதியியல்

சீரியாவின் அதிக நிலைப்புத்தன்மை கொண்ட புளோரைட்டு நிலையில் இது பல்வேறு விதமான குறைபாடுகளை வெளிப்படுத்துகிறது. இக்குறைபாடுகள் ஆக்சிசனின் பகுதி அழுத்தம் அல்லது அப்பொருளின் அமுக்க நிலையைப் பொறுத்து அமைகின்றன .  
கவனம் செலுத்த வேண்டிய முதன்மை குறைபாடுகள் ஆக்சிசன் காலியிடங்கள் மற்றும் சிறிய போலித்துகள்கள் (சீரியம் நேர்மின் அயனிகளின் மீது உள்ளிட்ட எலக்ட்ரான்கள்) போன்றவையாகும். ஆக்சிசன் குறைபாடுகளின் செறிவை அதிகரிப்பது பின்னலில் ஆக்சைடு அயனிகளின் பரவல் வீதத்தை அதிகரிக்கிறது அயனி கடத்துத்திறன் அதிகரிப்பதிலும் இது பிரதிபலிக்கும். இந்த காரணிகள் திண்ம-ஆக்சைடு எரிபொருள் கலங்களில் திண்ம மின்பகுளியாக சீரியாவைப் பயன்படுத்த சாதகமான செயல்திறனை அளிக்கின்றன.
கலப்பட மற்றும் கலப்படமற்ற சீரியாவும் ஆக்சிசனின் தாழ்ந்த பகுதி அழுத்தத்தில் உயர் மின்னணு கடத்துதிறனை வெளிப்படுத்துகிறது. சீரியம் அயனியின் ஒடுக்கம் காரணமாக சிறிய போலரான்கள் உருவாதல் இதற்கு காரணமாகும். சீரியா படிகத்தில் உள்ள ஆக்சிசன் அணுக்கள் சமதளங்களில் தோன்றுவதால் இந்த எதிர்மின் அயனிகளின் பரவல் எளிதாகிறது. குறைபாடு செறிவு அதிகரிக்கும் போது பரவல் வீதமும் அதிகரிக்கிறது.  
முடிவுறும் சீரியா சமதளங்களில் காணப்படும் ஆக்சிசன் குறைபாடுகளின் இருப்பு, அகத்துறிஞ்சப்படும் மூலக்கூறுகள் மற்றும் அவற்றின் ஈரப்பத்த்துடன் சீரியாவின் இடைவினைகள் மற்றும் ஆற்றலை இவை நிர்வகிக்கின்றன. இத்தகைய மேற்பரப்பு தொடர்புகளை கட்டுப்படுத்துவது வினையூக்க பயன்பாடுகளில் சீரியாவை பயன்படுத்துவதற்கு முக்கியமாகும் .
# சீரியம்(IV) ஆக்சைடு

## மேற்பரப்பு செயல்பாடும் வினையூக்கமும்

CeO2 பொருட்களின் முதன்மை வளர்ந்து வரும் பயன்பாடு அவற்றை வினையூக்கத் துறையில் பயன்படுத்தப்படுவதில் உள்ளது. சீரியாவின் மேற்பரப்புகள் அதன் மிக நிலையான புளோரைட்டு நிலையில் குறைந்த ஆற்றல் (111) சமதளங்களில் ஆதிக்கம் செலுத்துகின்றன. மேலும் அவை குறைந்த மேற்பரப்பு ஆற்றலை வெளிப்படுத்துகின்றன. கார்பன் மோனாக்சைட்டின் ஆக்சிசனேற்றத்தை உள்ளடக்கிய நீர் வாயு மாற்ற வினை சீரியம்(IV) ஆல் பொதுவாக வினையூக்கப்படும் வினையாகும். கார்பன் டை ஆக்சைடை மீத்தேனாக்கும் வினை, தொலுயீன் போன்ற ஐதரோகார்பன்களின்வினையூக்க ஆக்சிசனேற்ற வினை போன்ற பல்வேறு ஐதரோகார்பன் மாற்ற வினைகளை வினையூக்கம் செய்ய சீரியா ஆராயப்பட்டது .  
CeO <sub> 2 </sub> இன் மேற்பரப்பு செயல்பாடு பெரும்பாலும் அதன் உள்ளார்ந்த நீரெதிர்ப்பு நடவடிக்கையிலிருந்து உருவாகிறது. இது அருமண் ஆக்சைடுகளில் காணப்படும் பொதுவான ஒரு பண்பாகும். நீரெதிர்ப்பு வினையூக்கிகளின் மேற்பரப்பில் நீர்-செயலிழக்கப்படுவதற்கு உரிய எதிர்ப்பை நீரெதிர்ப்பு அளிக்கிறது. இதனால் கரிம சேர்மங்களின் உறிஞ்சுதல் திறன் மேம்படுத்துகிறது. நீரெதிர்ப்பை கரிமநாட்டத்தின் ஒரு மறுதலையாக கருதமுடியும். பொதுவாக இது அதிக வினையூக்கச் செயல்திறனுடன் தொடர்புடையது. கரிம சேர்மங்கள் மற்றும் தேர்ந்தெடுக்கப்பட்ட தொகுப்பு வினை சம்பந்தப்பட்ட பயன்பாடுகளில் இந்நடவடிக்கை விரும்பப்படுகிறது.  
ஒன்றிலிருந்து மற்றொன்றாக CeO<sub>*x*</sub> பொருள்களை மாற்றுதலே சீரியாவை ஆக்சிசனேற்றும் வினையூக்கியாக பயன்படுத்துவதற்கு உரிய அடிப்படையாகும். ஒரு சிறிய ஆனால் விளக்கமான பயன்பாடு, உயர் வெப்பநிலை தூய்மைச் செயல்முறைகளில் ஐதரோகார்பன் ஆக்சிசனேற்ற வினையூக்கியாக சுய தூய்மைஅடுப்புகளின் சுவர்களில் இதைப் பயன்படுத்துவது ஒரு சிறிய ஆனால் விளக்கமான பயன்பாடு ஆகும். வாயு வலைத்திரிகளில் இயற்கை எரிவாயுவை ஆக்சிசனேற்றுவதில் இதன் பங்களிப்பை மற்றொரு சிறிய உதாரணமாகக் கூறலாம் .  
[[File:Glowing gas mantle.jpg|மோல்மேன் நிறுவனத்தின் ஓர் ஒளிரும் வெண்மை வாயு விளக்கு வலைத்திரி. பெரும்பாலும் ஒளிரும் தனிமம் தோரியம் டை ஆக்சைடு இயற்கை எரிவாயுவுட்டன் காற்று சேர்ந்த சீரியம் வினையூக்க ஆக்சிசனேற்ற வினையால் சூடுபடுத்தப்படுகிறது.  
வாகனப் பயன்பாடுகளில் ஒரு வினையூக்க மாற்ற உணரியாக சீரியாவைப் பயன்படுத்த இதன் தனித்துவமான மேற்பரப்பு இடைவினைகள் பயன்படுகின்றன.
# சீரியம்(IV) ஆக்சைடு

## பிற பயன்பாடுகள்

### மெருகேற்றல்

வேதியியல்-இயந்திரவியல் மெருகூட்டல் செயல்பாடு சீரியாவின் முக்கிய தொழில்துறை பயன்பாடு ஆகும்
.
# சீரியம்(IV) ஆக்சைடு

## பிற பயன்பாடுகள்

### ஒளியியல்

பச்சை நிறமுடைய இரும்பு அசுத்தங்களை கிட்டத்தட்ட நிறமற்ற பெரிக் ஆக்சைடுகளாக மாற்றி கண்ணாடியை நிறமாற்றம் செய்ய சீரியா பயன்படுகிறது.
# சீரியம்(IV) ஆக்சைடு

## பிற பயன்பாடுகள்

### கலப்பு கடத்தி

அயனச் சேர்ம்மாகவும் மற்றும் மின்கடத்தியாகவும் உள்ள சீரியம் ஆக்சைட்டின் இக்குறிப்பிடத்தக்க பண்பு எரிபொருள் கலன் ஆராய்ச்சி மற்றும் மேம்பாட்டுப் பிரிவில் கலப்பு கடத்தி என்ற பயன்பாட்டிற்கு மிகப்பொருத்தமானதாக உள்ளது.
# சீரியம்(IV) ஆக்சைடு

## பிற பயன்பாடுகள்

### உயிரிய மருத்துவம்

சீரியம் ஆக்சைடு நானோ துகள்கள் அவற்றின் பாக்டீரியா எதிர்ப்பு மற்றும் ஆக்சிசனேற்ற செயல்பாடுகளுக்காக ஆராயப்பட்டுள்ளன.
# சீரியம்(IV) ஆக்சைடு

## ஆராய்ச்சி

### எரிபொருள் கலன்கள்

திண்ம ஆக்சைடு எரிபொருள் கலன்களில் சீரியாவை பயன்படுத்த முடியும். ஏனெனில் 500-650 பாகை செல்சியசு வெப்பநிலையில் இதன் வழியாக ஆக்சிசன் அணுக்கள் விரைவாக நகர்ந்து செல்கின்றன. சிர்க்கோனியத் திட்டத்தைக் காட்டிலும் மேம்பட்ட ஓர் எரிகலனாகவும் இது கருதப்படுகிறது.
# சீரியம்(IV) ஆக்சைடு

## ஆராய்ச்சி

### நீர் பிரிப்பு

சீரியம்(IV) ஆக்சைடு–சீரியம்(III) ஆக்சைடு சுழற்சி அல்லது CeO<sub>2</sub>/Ce<sub>2</sub>O<sub>3</sub> சுழற்சி இரண்டு படிநிலைகளில் நிகழும் ஒரு நிர்ப் பிளவு வெப்ப வேதியியல் செயல்முறையாகும். இச்செயல்முறை ஐதரசன் உற்பத்தியில் பயன்படுகிறது.
# சீரியம்(IV) ஆக்சைடு

## ஆராய்ச்சி

### ஆக்சிசனேற்ற எதிர்ப்பி

நானோசீரியா ஓர் உயிரியல் ஆக்சிசனேற்றியாக நானோசீரியா கவனத்தை ஈர்த்துள்ளது
# விஜய் ஈஸ்வரன்

**விஜய் ஈஸ்வரன்** (*Vijay Eswaran*, பிறப்பு: அக்டோபர் 7, 1960) என்பவர் மலேசியாவை சேர்ந்த தொழிலதிபர் ஆவார். இவர் ஆங்காங்கை தலைமையிடமாக கொண்ட கியூ.ஐ குழும நிறுவனங்களின் நிர்வாக தலைவர் ஆவார்.
# விஜய் ஈஸ்வரன்

## ஆரம்பகால வாழ்க்கை

விஜய் ஈஸ்வரன் 1960 அக்டொபர் 7 ஆம் திகதி பினாங்கில் விஜயரத்தினம் சரவணமுத்து மற்றும் புஸ்பவதி சின்னையா தம்பதியினருக்கு பிறந்தார். இவரது தந்தை விஜயரத்தினம் சரவணமுத்து மலேசியா இந்து இளைஞர் அமைப்பின் நிறுவனர் ஆவார்.  
விஜய் ஈஸ்வரன் தனது மூன்றாம் நிலைக் கல்வியை இங்கிலாந்தில் சாரதியாக பணி புரிந்தவாறு தொடர்ந்தார்.1984 ஆம் ஆண்டில் எல்எஸ்இ (இலண்டன் ஸ்கூல் ஒப் எகானமிக்ஸ்) இல் பொருளாதாரத்தில் பட்டம் பெற்ற பிறகு அவர் ஒரு வருடம் ஐரோப்பாவைச் சுற்றி வந்தார். அவர் தனது பயணத்தின்போது ஒரு மாதத்திற்கும் மேலாக ஒரு பிரான்சிஸ்கன் மடாலயத்தில் கழித்தார். 1985 ஆம் ஆண்டில் அவர் இங்கிலாந்துக்குத் திரும்பி அங்கு பைனரி சிஸ்டம் மார்க்கெட்டிங் பயின்றார். மேலும் சிஐஎம்ஏ இல் இருந்து தொழில்முறைச் சான்றிதழ் பெற்றார். 1986 ஆம் ஆண்டில் அவர் அமெரிக்காவுக்குச் சென்று தெற்கு இல்லினாய்ஸ் பல்கலைக்கழகத்தில் எம்பிஏ பட்டம் பெற்றார். மேலும் ஐபிஎம்மின் துணை நிறுவனமான சிஸ்டமாடிக்ஸ் நிறுவனத்தில் பணிபுரியும் போது பகுதிநேர அடிப்படையில் பல்நோக்கு சந்தைப்படுத்துதலில் (எம்எல்எம்) ஈடுபட்டார். 13 வருடங்கள் கழித்து மலேசியாவிற்கு திரும்பி  
காஸ்வே குழுமத்தின் அதன் பிலிப்பைன்ஸ் வணிகத்தைத் தொடங்கினார். பல்நோக்கு சந்தைப்படுத்தலில் தீவிரமாக ஈடுபட்டார். பின்னர் இந் நிறுவனம் க்யூஐ குழுமமாக வளர்ந்து விரிவடைந்தது. பயணம், ஊடகம், தொலைத்தொடர்பு, ஆடம்பரத் தயாரிப்புக்கள், ஆரோக்கியம், பயிற்சி மற்றும் பெருநிறுவன முதலீடுகளை கொண்ட மின்-வணிகம் அடிப்படையிலான கூட்டு நிறுவனம் ஆகும். க்யூஐ குழுமத்தின் பிராந்திய அலுவகங்கள் ஹாங்காங், சிங்கப்பூர், தாய்லாந்து மற்றும் மலேசியா ஆகிய நாடுகளில் காணப்படுகின்றன. மேலும் பத்து நாடுகளில் பரந்த அளவிலான துணை நிறுவனங்களை கொண்டுள்ளது.
# விஜய் ஈஸ்வரன்

## ஆரம்பகால வாழ்க்கை

### க்யூஐ நகரம்

மலேசியாவின் பந்தர் மேரு ராயாவில் க்யூஐ குழுமத்தின் துணை நிறுவனமான விஜய் ஈஸ்வரன் மற்றும் கிரீன் வென்ச்சர் கேபிடல் என்பன 1.2 பில்லியன் மலேசியன் ரிங்கட் செலவில் வணிக மற்றும் குடியிருப்பு மேம்பாட்டுக்கான திட்டமொன்றை தொடங்கின. இத் திட்டம் 2020 ஆம் ஆண்டில் நிறைவடையும் வகையில் அமைக்கப்பட்டுள்ளது. இந்த திட்டத்தில் தனியார் மற்றும் பொது மருத்துவ சேவைகளின் கலவையை வழங்கும் ஒரு போதனா மருத்துவமனையும் அடங்கும் என்று எதிர்பார்க்கப்படுகிறது. மேலும் விஜய் ஈஸ்வரன் குவெஸ்ட் சர்வதேச பல்கலைக்கழகத்தின் (QIUP) கவுன்சிலின் தலைவராக உள்ளார். 2008 இல் நிறுவப்பட்ட இந்த பல்கலைக்கழகம் க்யூ நகரத்தின் ஒரு பகுதியாகும். இது பேராக் மாநில அரசு மற்றும் கியூஐ குழுமத்திற்கு சொந்தமானது.
# விஜய் ஈஸ்வரன்

## புத்தகங்கள்

- இன் த இஸ்பியர் ஒப் சைலன்ஸ் (2005)
- இன் திங்கிங் சோன் (2010)
- 18 ஸ்டெப்பிங் ஸ்டொன் (2011)
- ஒன் த விங்ஸ் ஒப் தோட் (2011)
- டூ மினிட்ஸ் ப்ரொம் த அபேஸ் (2016)  
2007 மே மாதத்தில் இல் பிலிப்பைன்ஸின் மணிலாவில் அசல் ஸ்தாபகக் குழுவின் இரண்டு முன்னாள் பங்குதாரர்களினால் வழக்கு தாக்கல் செய்யப்பட்டது.  
இந்தியாவின் சென்னையில் நடந்த மோசடி நடவடிக்கைகளுக்காக கோல்ட் குவெஸ்டுக்கு எதிரான 2003 குற்றச்சாட்டு உச்சநீதிமன்றத்தை அடைந்தது.  
ஆகஸ்ட் 2013 இல், டைம்ஸ் ஆப் இந்தியா பத்திரிகை விஜய் ஈஸ்வரன் நிறுவிய க்னெட் தொடர்பாக பொருளாதார குற்றப்பிரிவால் விசாரிக்கப்பட்டு வருவதாக அறிவித்தது. விசாரணைக்கு அதிகாரிகள் முன் ஆஜராகத் தவறியதால், ஈஸ்வரன் மற்றும் இன்னும் சிலருக்கு எதிராக பொருளாதார குற்றங்கள் பிரிவு நோக்குநிலை அறிவிப்பை வெளியிட்டது.  
2016 ஆம் ஆண்டில் மும்பை காவல்துறையின் பொருளாதார குற்றப்பிரிவு 3 வருட விசாரணைக்குப் பின்னர் க்யூனெட் மோசடி தொடர்பாக 30 பேருக்கு எதிராக கண்காணிப்பு அறிவிப்புகளை வெளியிட்டது. க்யூனெடின் நிறுவனரான விஜய் ஈஸ்வரன் வழக்கில் முக்கிய குற்றவாளியாக இடம்பெற்றார்.  
2018 ஆம் ஆண்டில் பெப்ரவரியில் சோமாலியாவின் லேபின் விசாரணை நீதிமன்றத்தில் மோசடி செய்ததாக கியூனட் மீது வழக்குத் தொடரப்பட்டது. அந்த ஆண்டின் பிற்பகுதியில் காங்கிரஸ் கட்சியைச் சேர்ந்தவரும் கர்நாடகாவின் முன்னாள் முதல்வருமான சித்தராமையாவை சீனாவில் நடந்த உலக பொருளாதார மன்றத்தில் விஜய் ஈஸ்வரன் சந்தித்ததாக கூறப்பட்டது.
# விஜய் ஈஸ்வரன்

## தனிப்பட்ட வாழ்க்கை

விஜய் ஈஸ்வரன் க்யூஐ குழுமத்தின் விஜயரத்னம் அறக்கட்டளையின் தலைவரான உமையால் என்பவரை திருமணம் செய்து கொண்டார்.
# கா. பெருமாள்

**கவிதைவேள் கா. பெருமாள்** (அக்டோபர் 1, 1921 - ஆகத்து 17, 1979) சிங்கப்பூரைச் சேர்ந்த எழுத்தாளர், வானொலி ஒலிபரப்பாளர், ஊடகவியலாளர், நாடகாசிரியர்.
# கா. பெருமாள்

## வாழ்க்கைக் குறிப்பு

தமிழகத்திலுள்ள நாமக்கல் என்னும் ஊரில் 1921ல் பெருமாள் பிறந்தார். 1938ல் மலாயா வந்த இவர் கேமரன் மலையிலுள்ள தேயிலைத் தோட்டத்தில் வாழ்க்கையைத் தொடங்கினார். தமிழ்மீது கொண்டிருந்த தாகத்தின் காரணமாக உலஊழியனார் என்ற அறிஞரிடம் தமிழைக் கற்றார். நேதாஜி சுபாஷ் சந்திர போஸ் தொடங்கிய இந்திய தேசிய இராணுவத்தில் இணைந்து காயக் என்னும் பகுதியில் படைப்பிரிவுக்குத் தலைமையேற்று வழிநடத்திய பெருமைக்குரியவர். 1942க்கு முன்பிருந்தே புதிய கோணங்களில் உருவகப் பாடல்கள், உரைப் பாடல்கள், உரைப்பா நாடகங்கள், வில்லுப்பாட்டு, கூத்துக்கலை, தோட்டப்புறக் கும்மி, கோலாட்டங்கள் முதலியவற்றைப் படைத்துள்ளார்.  
சிங்கப்பூர் தேசபக்திப்பாடல்கள் பலவற்றை எழுதி வானொலியில் ஒலிபரப்பினார். சங்கமணி, ஜனோபகாரி, முத்தமிழ் முதலிய இதழ்களில் இவரது படைப்புகள் வெளியாகின. சிங்கப்பூர் கலாசார அமைச்சின் கண்ணோட்டம் என்ற இதழில், இவரது பாடல்கள் “சிங்கப்பூர் பாடல்கள்” என்ற தலைப்பில் வெளிவந்தன. இசைச்சித்திரங்கள், வாழ்க்கை வினோதம் ஆகிய படைப்புகளை வானொலியில் தயாரித்தார். இஸ்லாம் சமயக் கருத்துகளை உள்ளடக்கிய சீறா இசைச் சித்திரம், துங்கு அப்துல் ரஹ்மான் வில்லுப்பாட்டு ஆகிய இசைச் சித்திரங்களைத் தயாரித்தார்.  
சிறந்த கட்டுரையாளராகவும் திகழ்ந்த இவர் தத்துவக்கலை, கூத்துக்கலை, நாடகம் பிறந்தது, மலைநாட்டு உழைப்போர் இலக்கியம் ஆகிய ஆய்வுக் கட்டுரைகளையும் படைத்துள்ளார்.  
சிங்கப்பூர் வானொலியில் ஒலியேறிய இவரது ‘கட்டை விரல் ‘ நாடகம் மிகவும் பேசப்பட்டது. சிறந்த படைப்பாளியும் பண்பாளருமான இவர் 17.08.1979ல் இயற்கை எய்தினார்.
# கா. பெருமாள்

## **வெளியிட்டுள்ள நூல்கள்**

- சிங்கப்பூர் பாடல்கள்
- துயரப் பாதை – 1978
- கட்டை விரல் – நாடகம் – 198
- அன்பு எனும் தத்துவம் இஸ்லாம் – கவிதை
# கா. பெருமாள்

## அமைப்புகளில் வகித்த பொறுப்புகள்

- மலேசிய செய்தித் தொடர்புத் துறை - 1951
- சங்கமணி கிழமை இதழ் - உதவி ஆசிரியர் -1958 -59
- மலேசியா, சிங்கப்பூர் வானொலி நிலையங்கள்
- சங்கமணி நாளிதழ் - உதவி ஆசிரியர்
# ராம்கோ சிமெண்ட் நிறுவனம்

**மெட்ராஸ் சிமெண்ட் லிமிடெட் நிறுவனம்** என முன்னதாக அழைக்கப்பட்டு தற்போது **'ராம்கோ சிமெண்ட் லிமிடெட் நிறுவனம்**' என மாற்றப்பட்ட இந்நிறுவனம் இந்தியா நாட்டின் தமிழ்நாடு மாநிலத்தின் தலைநகரமாம் சென்னையை தலைமையிடமாக கொன்டு 1961-ஆம் ஆண்டு பி.ஏ.சி. ராமசாமி ராஜா அவர்களால் ஆரம்பிக்கப்பட்டதாகும். இந்திய பைஞ்சுதை உற்பத்தியாளர்களிடையே மொத்தத் தயாரிப்பில் ஐந்தாவது இடம் பிடித்துள்ள இந்நிறுவனம் பைஞ்சுதை மட்டுமல்லாது உடனடியாக கட்டக்கூடிய ஆயத்த கலவை கள்காரைகள் மற்றும் உலர்ந்த கட்டிட கலவைகளையும் தயாரித்து வருகிறது. மேலும் தமிழகத்தில் பல்வேறு இடங்களில் காற்றாலைகளையும் நிறுவி மின் உற்பத்தியிலும் ஈடுபட்டுள்ளனர். இந்நிறுவனத்தின் பெரும்பான்மையான தயாரிப்பு பைஞ்சுதை (சிமெண்ட்) ஆகும். உள்நாட்டில் தமிழகம், மேற்கு வங்காளம், ஆந்திரா மற்றும் கர்நாடகம் மாநிலங்களில் இயங்கும் இந்நிறுவனத்திற்கு சொந்தமான எட்டிற்கும் மேற்பட்ட பைஞ்சுதை மற்றும் கலவை ஆலைகளில் இருந்து 16 மில்லியன் டன் வருடத்திற்கு தயாரிக்கப்பட்டு விற்பனை செய்கின்றனர். *ராம்கோ சூப்பர் கிரேடு* எனப்படும் வணிகப்பெயரில் விற்பனை செய்யப்படும் பைஞ்சுதை வகை இந்நிறுவனத்தின் குறிப்பிடக்கூடிய தயாரிப்பாகும்.